VS002386
Datum: 1998-11-09T01:00:00.000+01:00
datum_sodbe_i_stopnje: 2007-06-22T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe okolčja in stegnenice in njihove posledice - poškodbe kolena in goleni in njihove posledice
fischer: zelo hudi primeri
odskodnina: 81.000 EUR (primerna odškodnina), dosojena odškodnina ustrezno znižana glede na 30% soodgovornost oškodovanca
opombe: II Ips 694/2008. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Dimnikar.

## Škodni dogodek

Prometna nesreča – po padcu z motorjem je oškodovanca povozil voznik za njim vozečega motornega kolesa. Le ta škoda je predmet odločanja. Soodgovornost oškodovanca je bila ocenjena na 30%.

## Poškodba

Zmečkanina levega stegna z zlomom končnega dela stegnenice, ki sega v kolenski sklep, zlom desne goleni.

## Telesne bolečine

30.000 EUR Hude bolečine – 2 meseca, srednje hude – 4 do 5 mesecev, trajne lahke – 6 mesecev. Občasne lahke bo imel tudi v bodoče ob spremembah vremena, hoji po razgibanem terenu, po stopnicah, lestvah, počepanju, poklekanju, dvigovanju bremen nad 15 kg.

#### Hospitalizacija

Hospitalizacije so kumulativno trajale 7 mesecev in 27 dni, 9x operiran.

#### Ambulantno zdravljenje

Številni pregledi pri specialistih (37x).

#### Rehabilitacija

10x fizioterapija

#### Nevšečnosti med zdravljenjem

Narkoze, 2 dni priključitev na aparat za dihanje, transfizuje, transplantacija kože, vnetja rane, nekroza, najmanj 40 previjanj, odstranitev vijakov in plošče. 1 mesec nepokreten, nato hoja s postopnim obremenjevanjem desne noge, imobilizacija z nadkolenskim hodilnim mavčnim škornjem, uporaba invalidskega vozička (10 mesecev), uporaba bergel (10 mesecev), jemanje antibiotikov in analgetikov, dvakraten ponoven zlom desne goleni med zdravljenjem in rehabilitacijo, odvisnost od tuje pomoči, 90 RTG.

## Strah

6.000 EUR Zelo hud sekundaren strah – po povrnitvi zavesti v bolnici in v zvezi z operacijami – 12 dni, hud sekundaren strah za izid zdravljenja (ali bo še lahko hodil) – 4 mesece, srednje hud sekundaren strah – 3 mesece in pol, lažji strah – 8 mesecev.

## Zmanjšanje življenjske aktivnosti

41.000 EUR ZŽA je 50%. Gibljivost kolena je srednje zavrta, hrustanec je močno okvarjen, zaradi okvare mečničnega živca ne more dvigniti stopalo navzgor, valgus deformacija desne goleni za 7 st. velike in globoke brazgotine, prirasle na podlago levega stegna, velika brazgotina na desni goleni z mišično kilo v sredini. Poklica dimnikarja ne more več opravljati, saj je omejena sposobnost hoje po lestvi, odrih, podestih, navkreber in navzdol, po stopnicah, po razgibanem terenu in dvigovanje bremen, težjih od 15 kg. Tudi kot šofer avtobusa je imel težave, zato dela le še polovični delovni čas. Ne more več voziti motorja. Skoraj ves čas mora uporabljati berglo. Pred nesrečo je bil aktiven gasilec, igral je košarko, kolesaril. Ne more se igrati z otroci. Trpi srednje hude duševne težave.

## Skaženost

4.000 EUR Zaradi prizadetosti kolena in mišičja levega stopala šepa. Skaženost zaradi brazgotin na levi nogi in kolku je srednje stopnje, na desni nogi pa lažje stopnje. Brazgotine so namreč obsežne in dobro vidne že iz velike oddaljenosti, kadar je gol, v kopalkah ali kratkih hlačah. Brazgotine ima tudi na področju leve črevnice.

---

ZOR člen 200, 203